જોન અબ્રાહમ કહે છે, ‘ફિફા વર્લ્ડકપની વાત કરું તો મારી ફેવરિટ ટીમ ઇન્ડિયા છે, પણ તે આ મેચમાં સામેલ નથી માટે હું તો ઇચ્છુ કે આ વર્ષે ફિફા કપ કોઈ આફ્રિકી દેશ જીતે.’ બોલિવૂડના મેગાસ્ટાર અમિતાભ બચ્ચનની પસંદીદા ટીમ બ્રાઝિલ છે. જ્યારે બોલિવૂડમાં ઝાઝું કાઠું ન કાઢનાર બિગ બીનો પુત્ર અભિષેક કહે છે, ‘પિતાના કારણે હું પહેલેથી જ બ્રાઝિલ ટીમને જોતો આવ્યો છું અને તે જ મારી મનગમતી ટીમ છે. ૨૦૧૪માં પણ બ્રાઝિલ અને જર્મનીની સેમિફાઇનલ મેચ જોવા ગયો હતો. આ વર્ષે પણ બ્રાઝિલને જ ફુલ સપોર્ટ કરું છું.’ અલી ફજલ કહે છે, ‘બધા ગલી ક્રિકેટ રમતા ત્યારે હું ગલી ફૂટબોલ રમતો હતો. હું ફૂટબોલ પ્રેમી છું અને રહીશ. આ વર્ષે બ્રાઝિલ કપ લઈ જશે તેવી ધારણા છે. તો વળી પોર્તુગાલ પણ કપ જીતી બધાને સરપ્રાઇઝ કરી શકે છે. અત્યારે કહેવું મુશ્કેલ છે કે કોના શિરે આ તાજ જશે.’ કોલેજકાળમાં હું ફૂટબોલ ટીમનો કેપ્ટન હતો, તેમ કહેતા કાર્તિક આયર્ન કહે છે, ‘ફૂટબોલ સ્ટ્રેસબસ્ટર રમત છે. સાથે જ તેના કારણે ફિટ પણ રહી શકાય છે. આજે પણ જ્યારે સમય મળે ત્યારે ફૂટબોલ રમવાનું પસંદ કરું છું. ફિફા કપની વાત કરું તો ક્રોએશિયા બધાને અચંબો આપી શકે છે. તે ટીમમાં આ વર્ષે ઇવાના રેકીટિક અને લ્યૂકા જેવા કમાલના ખેલાડીઓ છે. હા, મારી પસંદીદા ટીમ તો પોર્તુગાલ છે, કારણ કે ક્રિસ્ટિયાનો રોનાલ્ડનો જબરદસ્ત ફેન છું. હાલમાં તે ખૂબ ફોર્મમાં રમી રહ્યો છે. કપ જીતવાના ચાન્સીસ આ ટીમના વધુ છે.’